16α.ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Άριθ. Α. 21872 της 24 Σεπτ./15 Οκτ.  1954 Περί εξουσιοδοτήσεως Τελωνειακών Αρχών δια την έγκρισιν ατελούς μεταβιβάσεως ατελώς εισαχθέντων ειδών. Έχοντες υπ’ όψιν το άρθρ. 6 του Α.Ν. 881/49 περί τελωνειακών και δασμολογικών τινών διατάξεων, αποφασίζομεν: Εξουσιοδοτούμεν τας Διευθύνσεις Τελωνείων και Τελωνεία Α΄ τάξεως, όπως από της ισχύος της παρούσης και επί τη τηρήσει των διατυπώσεων της υπ’ αριθ. Τ. 7188/40 αποφάσεως, ημών, εγκρίνωσι βάσει του άρθρ. 9 του Α.Ν. 897/37 ως τούτο ετροποποιήθη δια του άρθρου ενάτου του Α.Ν. 1805/ 1971, την άνευ καταβολής δασμών και πάσης φύσεως φόρων και τελών εισπραττομένων κατά την εισαγωγήν, μεταβίβασιν ειδών εισαχθέντων ατελώς ή εις ελευθέραν χρήσιν εις πρόσωπα δικαιούμενα, βάσει των κειμένων διατάξεων, ατελείας ή παραλαβής ειδών εις ελευθέραν χρήσιν. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 